लोकसभा चुनाव 2019: गोरखपुर में बीजेपी के रवि किशन को हराएंगे या जिताएंगे निषाद वोटर?\nगोरखपुर में एक निषाद बहुल इलाक़े की एक दुकान पर राम का यह भजन बज रहा है.

हिंदू मान्यता के अनुसार, केवट ने राम, सीता और लक्ष्मण को अपनी नाव में बैठाकर गंगा पार कराई थी.

वहीं केवट जिन्हें निषाद समाज के लोग आराध्य मानते हैं और उन्हें 'निषादराज केवट' कहते हैं.

भाजपा अध्यक्ष अमित शाह ने इसी हफ़्ते इलाहाबाद की एक रैली में निषादराज केवट की एक विशाल प्रतिमा बनाने का ऐलान किया है. ज़िले के निषाद तीर्थ श्रृंगवेरपुर में 80 फुट ऊंची यह प्रतिमा 34 करोड़ की लागत से बनाई जाएगी.

निषाद वोटों का असर पूर्वी उत्तर प्रदेश की कई सीटों पर है लेकिन प्रदेश के मुख्यमंत्री योगी आदित्यनाथ की कर्मभूमि गोरखपुर में इस जाति के वोटों को लेकर कौतुहल सबसे अधिक है.

2018 में हुए उपचुनाव में भाजपा ने ये सीट गंवा दी थी और सपा-बसपा और निषाद पार्टी के संयुक्त प्रत्याशी प्रवीण निषाद विजयी हुए थे.

लेकिन इस बार मामला थोड़ा पेंचीदा है क्योंकि निषाद पार्टी ने चौंकाते हुए भाजपा का दामन थाम लिया है.

मुक़ाबला भोजपुरी फ़िल्मों के अभिनेता और भाजपा नेता रवि किशन शुक्ल, सपा-बसपा गठबंधन के रामभुआल निषाद और कांग्रेस के मधुसूदन तिवारी के बीच है. 

गोरखपुर का निषाद किस ओर जाएगा.

एक अनुमान के मुताबिक़ गोरखपुर लोकसभा में निषाद वोटरों की संख्या कम से कम साढ़े तीन लाख है. निषाद समाज के नेता इसे साढ़े चार लाख तक बताते हैं. ज़ाहिरन इन आंकड़ों का कोई प्रमाण नहीं है लेकिन इसमें संशय नहीं कि निषादों का रुख़ इस सीट पर जीत और हार तय कर सकता है.

इसलिए गोरखपुर में इस वक़्त सबसे मौजूं सवाल है कि निषाद वोटर अपनी पारंपरिक पार्टी के असर से भाजपा के साथ जाएगा या अपने सजातीय सपा-बसपा गठबंधन उम्मीदवार को चुनेगा?

निषादों में राजनीतिक चेतना

गोरखपुर में निषाद राजनीति में पहले से सक्रिय रहे हैं.

मंडल राजनीति के बाद से यहां दो बड़े निषाद नेता उभरे. योगी के ख़िलाफ़ कई लोकसभा चुनाव लड़ चुके जमुना निषाद और दो बार विधायक और प्रदेश सरकार में मंत्री रहे रामभुआल निषाद.

उसी बीच एक अहम घटना और हुई. डेढ़ दशक पहले यहां कटका गांव में एक संघर्ष में एक निषाद युवक की मौत हो गई थी, जिसके बाद बड़े स्तर पर निषादों ने विरोध प्रदर्शन किए थे. इस घटना को इलाक़े में निषाद बनाम क्षत्रिय की अदावत का प्रस्थान बिंदु माना जाता है.

निषाद राजनीतिक रूप से आगे आ रहे थे लेकिन उन्हें पहले से स्थापित पार्टियों...\n\ntl;डॉ:
कभी-कभी भगवान को भी भक्तों से काम पड़े 

जाना था गंगा पार प्रभु, केवट की नाव चढ़े ...